laion/Wikipedia-Exotic huggingface dataset:
The Four Seasons

The Four Seasons on USA rock- ja popansambel. Ansambli solist on peaaegu kogu selle tegevuse aja vältel olnud Frankie Valli. Ansambel sai alguse 1950. aastatel. Aastatel 1956–1960 kandis see nime The Four Lovers. 1960. aastal sai ansambli nimeks The Four Seasons. Sel ajal kuulusid ansamblisse lisaks Vallile klahvpillimängija ja tenor Bob Gaudio, kitarrist ja bariton Tommy DeVito ning basskitarrist ja bass Nick Massi. Alates 1970. aastast on ansambel tuntud ka nime all Frankie Valli and the Four Seasons. Ansambli edukaim periood jäi aastatesse 1962–1968, mil USA singlite edetabeli Billboard Hot 100 esikolmekümnesse jõudis 25 ansambli singlit, millest "Sherry" (1962), "Big Girls Don't Cry" (1962), "Walk Like a Man" (1963) ja "Rag Doll" (1964) jõudsid esikohale. Hiljem õnnestus ansamblil edetabelis edu saavutada 1975. aastal diskolauludega "Who Loves You", mis jõudis singlite edetabelis kolmandale kohale, ja "December, 1963 (Oh, What a Night)", millest sai ansambli viies esikohahitt. The Four Seasoni teised tuntumad laulud on muuhulgas veel ka "Can't Take My Eyes Off You" (1967) ja "Beggin'" (1967), millest viimast on kaveranud teiste seas Madcon (2007) ja Måneskin (2017). The Four Seasons oli The Beach Boysi kõrval vaid üks kahest USA ansamblist, mida saatis edetabelites edu enne ja pärast Briti invasiooni ning selle kestel. 1990. aastal võeti ansambli algkoosseis Rock'n'rolli Kuulsuste Halli ja 1999. aastal Vocal Group Hall of Fame'i liikmeks The Four Seasons on üks läbi aegade edukamaid ansambleid, ansambli plaate on maailmas ostetud üle 100 miljoni. The Four Seasonsi ansambli lugu on aluseks Broadway muusikalile "Jersey Boys", mille põhjal valmis 2014. aastal mängufilm "Jersey poisid" ("Jersey Boys").
Frankie Valli

Frankie Valli (sünninimi Francesco Stephen Castelluccio; sündinud 3. mail 1934 Newarkis, New Jersey osariigis) on USA laulja, kes on eelkõige tuntud 1960. aastatel tegevust alustanud vokaalansambli The Four Seasons solistina. The Four Seasonsiga on tal USA edetabelis 29 ja sooloartistina 9 esineljakümne hitti. The Four Seasonsiga laulis ta kuulsaks sellised laulud nagu "Sherry" (1962), "Big Girls Don't Cry" (1962), "Walk Like a Man" (1963), "Rag Doll" (1964), "Can't Take My Eyes Off You" (1967) ja "December, 1963 (Oh, What a Night)" (1975). Tema soololauludest on edetabelite tippu jõudnud "My Eyes Adored You" (1974) ja muusikalise noortekomöödiafilmi "Grease" samanimeline tunnuslaul (1978). Valli on tuntud oma ebatavaliselt tugeva falseti poolest. 1990. aastal võeti Valli ja veel kolm The Four Seasonsi algkoosseisu liiget – Tommy DeVito, Nick Massi ja Bob Gaudio – vastu Rock'n'rolli Kuulsuste Halli. Ajakiri Rolling Stone on valinud Valli saja kõigi aegade parima laulja seas 80. kohale. "100 Greatest Singers of All Time". Rolling Stone. 3.12.2010. Vaadatud 30.12.2021
Vivian Maier

Vivian Dorothy Maier (1. veebruar 1926 New York – 21. aprill 2009 Oak Park) oli Ameerika Ühendriikide tänavafotograaf, kelle teosed (enam kui 150 000 fotot) leiti ja said tunnustuse osaliseks pärast autori surma. Ligikaudu 40 aastat peamiselt Chicago North Shore’is lapsehoidjana elatist teeninud Maieri fotodel on kujutatud eeskätt Chicago, New Yorgi ja Los Angelese inimesi ja arhitektuuri, ehkki Maier reisis ja pildistas ka mujal maailmas. ""Vivian Maier: A Life Discovered" hosted by Tim Roth at the Merry Karnowsky Gallery in Los Angeles. – Vivian Maier Photographer". Vivian Maier Photographer (inglise). Vaadatud 22.12.2021. Vivian Maier: Street Photographer. Brooklyn, NY: powerHouse, 2011. ISBN 978-1-57687-577-3. Edited by John Maloof. With an introduction by Maloof and a foreword by Geoff Dyer. Vivian Maier: Out of the Shadows. Chicago, IL: CityFiles, 2012. ISBN 978-0-9785450-9-3. Edited by Richard Cahan and Michael Williams. Vivian Maier: Self-Portraits. Brooklyn, NY: powerHouse, 2013. ISBN 978-1-57687-662-6. Edited by John Maloof. Eye to Eye: Photographs by Vivian Maier. Chicago, IL: CityFiles, 2014. ISBN 978-0-9915418-0-5. Edited and with text by Richard Cahan and Michael Williams. Vivian Maier: A Photographer Found. London: Harper Design, 2014. ISBN 978-0-06-230553-4. Edited by John Maloof with text by Marvin Heiferman and Howard Greenber John Maloof Collection website on Vivian Maier Finding Vivian Maier – An Interview with Producer, Co-Director Charlie Siskel, arhiveeritud 9.10.2020 by Stephen Slaughter Head, PostMovie.net, 2014 David Zax. "Vivian Maier: The Unheralded Street Photographer", Smithsonian magazine, 2011 Guide to the John Maloof Collection of Vivian Maier circa 1900-2010 at the University of Chicago Special Collections Research Center
Piirkonnakomissar

Piirkonnakomissar (sks Kreisleiter) oli Natsionaalsotsialistliku Saksa Töölispartei auaste ja ametikoht aastatel 1930–1945. Natsipartei auastmena oli kasutuses juba 1928. aastast. See oli okupeeritud aladel piirkonna kõrgeim ametiisik Saksa okupatsiooni ajal.
Seidel (mõõtühik)

Seidel on endisaegne Saksa vedelikumõõt. Üks seidel on umbes 0,5 liitrit, kuid see on piirkonniti erinev. Traditsiooniliselt on Baierimaal ühe seidli mahuks umbes üks klaas õlut (ehk 0,535 liitrit).
Augur

Augur oli Vana-Rooma preester-ennustaja, kes ennustas auspiitside järgi jumala tahet. Auguri tseremooniad olid kesksel kohal kõikide Rooma ühiskonna suurte otsuste tegemisel. Usuti, et nii saab Rooma heaolule jumalate kinnituse.
Studénka

Studénka (saksa keeles Stauding) on linn Tšehhis Morava-Sileesia maakonnas Nový Jičíni ringkonnas. Studénka asub Nový Jičínist umbes 14 km põhjas ja Ostravast ligikaudu 18 km edelas. Studénka paikneb merepinnast 239 meetri kõrgusel. Linna läbib Praha–Krakówi raudteeliin. Studénkat on esmamainitud 1436. aastal. Studénka linn moodustati 1959. aastal Studénka ja Butovice asula liitmise tulemusel. Malý lexikon obcí České republiky – 2017, vaadatud 28.08.2018. Q125984191, vaadatud 19.05.2024. Studénka Místopisný průvodce po České Republice Prokletá Studénka! Po 7 letech další velké vlakové neštěstí tz.cz, 22. juuli 2015 Historie Studénky Město Studénka
Soome muinasusund

Soome muinasusund on soomlaste ja karjalaste usund, mis eksisteeris enne kristluse vastuvõtmist ning säilis osalt ka pärast seda. Hilisema aja soome kohalikku usku nimetatakse soome rahvausundiks. Selles on segunenud kristluse ja paganliku (eelkristliku ja kristlusekõrvase) usundi elemendid. Soome keskaegsele ja hilisemalegi rahvausule on iseloomulik, et on austatud nii kristlikku Jumalat ja pühakuid kui ka kohalikke soome jumalusi ja haldjaid. Soome mütoloogia
Rychnov nad Kněžnou

Rychnov nad Kněžnou (saksa keeles Reichenau an der Knieschna) on linn Tšehhis Hradec Králové maakonnas, Rychnov nad Kněžnou ringkonna halduskeskus. Rychnov nad Kněžnou asub Hradec Královést ligi 32 km idas. Rychnov nad Kněžnou paikneb merepinnast 320 meetri kõrgusel. Rychnov nad Kněžnoud on esmamainitud 1258. aastal. Vapi, pitsati ja kahe aastalaada pidamise õiguse sai Rychnov nad Kněžnou 1488. aastal. Kuningalinna staatuse omandas Rychnov nad Kněžnou 1561. aastal. Rychnov nad Kněžnou vanalinn on alates 1. septembrist 2003 ajalooline linnakaitseala. Malý lexikon obcí České republiky – 2017, vaadatud 28.08.2018. Q125984191, vaadatud 19.05.2024. Rychnov nad Kněžnou Místopisný seznam obcí České republiky Historie města Rychnova nad Kněžnou Město Rychnov nad Kněžnou Rychnov nad Kněžnou : právní ochrana Národní památkový ústav
Lévis

Lévis on linn Kanadas Québeci provintsi idaosas. See asub Saint Lawrence'i jõe paremkaldal, Québeci linna vastas. Québeci vanalinna ja üle jõe asuvat Lévise vanalinna ühendab parvlaevaliin ning kaks silda: Québeci sild ja Pierre-Laporte'i sild. See on Chaudière-Appalaches' halduspiirkonna suurim linn, kuid mitte selle keskus. Canada 2021 Census https://www150.statcan.gc.ca/t1/tbl1/fr/tv.action?pid=9810000201  Lévis – pildid, videod ja helifailid Wikimedia Commonsis
Garðabær

Garðabær on linn Islandil. Garðabær kuulub Höfuðborgarsvæði piirkonda ja asub Atlandi ookeani rannikul, Kópavogurist ning Reykjavíkist lõunas. Garðabær on elanike arvult kuues linn Islandil. Asula rajati 1878. aastal ja kandis esialgu nime Garðahreppur. Praeguse nime ja linnaõigused sai Garðabær 1976. aastal. Garðabæris asub Islandi presidendi ametlik residents Bessastaðir. Around Iceland 2015: Garðabær Iceland Monitor, 24. august 2015 Garðabær Travel Guide Guide to Iceland Bessastaðir Visit Reykjavík
Beau Biden

Joseph Robinette Biden III (3. veebruar 1969 Wilmington Delaware'i osariik – 30. mai 2015 Bethesda Marylandi osariik) oli Ameerika Ühendriikide poliitik, advokaat ja Judge Advocate General's Corpsi ohvitser. Ta oli Delaware'i osariigi 44. peaprokurör, samuti oli ta teeninud Delaware'i armee rahvuskaardis. Ta oli vanim kolmest lapsest, kes sündisid senaatori, asepresidendi ja praeguse presidendi Joe Bideni ning tema esimese naise Neilia Hunter Bideni abielust. Beau oli tema hüüdnimi. Pärast Kosovo missioonilt naasmist 2001. aastal avastati tal liigesejäikuslik lülipõletik. 2010. aastal avastati tal multiformne glioblastoom, mille tõttu ta suri.  Beau Biden – pildid, videod ja helifailid Wikimedia Commonsis
Rumburk

Rumburk (saksa keeles Rumburg) on linn Tšehhis Ústí maakonnas Děčíni ringkonnas. Rumburk asub Saksamaa piiri ääres, Děčínist umbes 31 km ja Ústí nad Labemist ligikaudu 48 km kirdes. Rumburk asub merepinnast 387 meetri kõrgusel. Rumburki on esmamainitud 1298. aastal. Linnaks on Rumburki ürikutes esmakordselt nimetatud 1377. aastal. Malý lexikon obcí České republiky – 2017, vaadatud 28.08.2018. Q125984191, vaadatud 19.05.2024. Rumburk Místopisný seznam obcí České republiky Historie Města Rumburk Město Rumburk
Gottfried Semper

Gottfried Semper (29. november 1803 Hamburg – 15. mai 1879 Rooma Itaalia kuningriik) oli saksa arhitekt, kunstikriitik ja professor, kes projekteeris ja juhtis Semperi ooperiteatri ehitust Dresdenis aastail 1838–1849. Kuna ta osales Dresdeni maiülestõusul, kuulutas valitsus ta tagaotsitavaks. Semper põgenes algul Zürichisse ja hiljem Londonisse. Pärast 1862. aastal revolutsionääridele antud amnestiat naasis ta Saksamaale. Semper kirjutas palju arhitektuuri ajaloost, eriti oma raamatus "Arhitektuuri neli elementi" (1851). Ta oli Vana-Kreeka polükroomse arhitektuuristiili ümber käiva poleemika üks peamisi asjatundjaid. Semper tegi igas mastaabis projekte, alates sellistest suurtest linnaprojektidest nagu Ringstraße ümberkujundamine Viinis kuni Richard Wagneri taktikepini.  Gottfried Semper – pildid, videod ja helifailid Wikimedia Commonsis
Seltjarnarnes

Seltjarnarnes on linn Islandil Höfuðborgarsvæði piirkonnas. Seltjarnarnes asub Atlandi ookeani rannikul Seltjarnarnesi poolsaarel, Reykjavíkist vahetult läänes. Eraldi asula on Seltjarnarnes alates 1948. aastast. Linnaõigused sai Seltjarnarnes 1974. aastal. Seltjarnarnesis asub Grótta majakas. Ágrip af sögu Seltjarnarness Seltjarnarnes Grótta Travel Guide Guide to Iceland
Cicely Tyson

Cicely Louise Tyson (19. detsember 1924 New York – 28. jaanuar 2021 New York) oli USA näitleja. Tema näitlejakarjäär kestis enam kui seitse aastakümmet, mille jooksul kehastas ta palju enesekindlaid afroameeriklastest naisi. 1950. aastatel ja 1960. aastatel tegi Tyson filmides ja telesarjades väiksemaid rolle. Suurema tähelepanu ja kriitikute tunnustuse pälvis ta Rebecca Morgani rolliga filmis "Sounder" (1972). See roll tõi talle ta parima naispeaosatäitja kategoorias Oscari ja Kuldgloobuse nominatsiooni. 1974. aastal kehastas ta nimitegelast telefilmis "The Autobiography of Miss Jane Pittman" ning pälvis selle rolli eest kaks Emmy auhinda ja ühe BAFTA auhinna nominatsiooni. 2011. aastal mängis ta auhinnatud draamafilmis "Koduabiline" ("The Help") Constantine Jeffersoni. Aastatel 2015–2020 kehastas ta kohtudraamasarja "Kuidas mõrvast puhtalt pääseda" ("How to Get Away with Murder") kümnes episoodis Ophelia Harknessi, mille eest nomineeriti ta viiel korral Primetime Emmy auhinnale kategoorias silmapaistev külalisnäitlejanna draamasarjas. Alates 1950. aastastest mängis Tyson ka teatris. Osatäitmise eest 2013. aasta Broadway lavastuses "The Trip to Bountiful" pälvis ta Tony ja Drama Deski auhinna. 2015. aastal pälvis Tyson Kennedy keskuse elutööauhinna ja 2018. aastal elutöö-Oscari. 2016. aastal tunnustati teda Presidendi Vabadusmedaliga. 2020. aastal võeti ta Televisiooni Kuulsuste Halli liikmeks. Aastatel 1981–1989 oli ta abielus muusik Miles Davisega. Cicely Tyson andmekogus IMDb (inglise) Cicely Tyson Internet Broadway Database'is
Bunny Wailer

Neville O'Riley Livingston (esinejanimega Bunny Wailer; 10. aprill 1947 Kingston – 2. märts 2021 Saint Andrew' vald) oli Jamaica muusik. 1963. aastal oli Wailer koos Bob Marley ja Peter Toshiga reggae-ansambli Bob Marley and the Wailers üks asutajaliikmeid. Wailer oli ansamblis kuni 1974. aastani laulja ja löökpillimängija (bongo ja konga trummid ning tamburiin). Pärast Bob Marley and the Wailersist lahkumist alustas Wailer soolokarjääri, andes 1976. aastal välja debüütalbumi "Blackheart Man". Wailer pälvis karjääri jooksul kolm Grammy auhinda. Bunny Wailer. grammy.com. Vaadatud 31.12.2021
Elgin Baylor

Elgin Gay Baylor (16. september 1934 Washington – 22. märts 2021 Los Angeles, California) oli USA korvpallur ja korvpallitreener. Tema mängupositsiooniks oli väike ääremängija. Aastatel 1954–1955 mängis ta College of Idaho ja 1956–1958 Seattle'i Ülikooli korvpallimeeskonnas. 1958. aastal valiti Baylor NCAA korvpalli meistrivõistluste kõige silmapaistvamaks mängijaks. 1958. aastal valis Minneapolis Lakers Baylori NBA draft'is esimesena. Minneapolis Lakersis (hiljem Los Angeles Lakers) mängis Baylor kogu oma NBA karjääri vältel, aastatel 1958–1971 kokku neliteist hooaega. Lakersiga jõudis ta NBA finaalmängudele kaheksal hooajal, kuid ühelgi korral neist NBA meistritiitlit ei võidetud. NBA tähtede mängule valiti Baylor 11 korda (aastatel 1959–1965, 1967–1970) ja NBA hooaja sümboolsesse esiviisikusse (All-NBA Team) kümme korda. 1959. aastal valiti ta NBA aasta uustulnukaks ja samal aastal ka tähtede mängu väärtuslikumaks mängijaks. NBA karjääri jooksul kogus Baylor keskmiselt mängus 27,4 punkti (sellega asub Baylor NBA kõigi aegade edetabelis kolmandal kohal, 13,5 lauapalli ja 4,3 resultatiivset söötu. Individuaalselt võib tema parimaks hooajaks võib pidada 1961–62, kus ta näitajad mängu kohta olid 38,3 punkti, 18,6 lauapalli ja 4,6 söötu. Aastatel 1974–1976 oli Baylor New Orleans Jazzi abitreener ja 1976–1979 peatreener. Aastatel 1986–2008 oli ta Los Angeles Clippersi mänedžer. 1977. aastal võeti ta Naismith Memorial Basketball Hall of Fame'i liikmeks. 1996. aastal valiti Baylor NBA ajaloo 50 parima mängija sekka (50 Greatest Players in NBA History). Lakers on igavikustanud tema särginumbri 22. NBA drafti esimeste valikute loend https://web.archive.org/web/20110225112310/http://www.basketball-reference.com/leaders/pts_per_g_career.html (vaadatud 31.12.2021) "Suri NBA ajaloo üks legendaarsemaid mängijaid". sport.postimees.ee. 23.3.2021. Vaadatud 31.12.2021 Elgin Baylor NBA.com lehel Elgin Baylor basketball-reference.com lehel
Volgodonsk

Volgodonsk on linn Venemaal Rostovi oblastis. Asub Tsimljanski veehoidla ääres. Linn asutati 1950. aastal Volga-Doni kanalit ehitavate tööliste alevina. Linnaõigused sai 1956. aastal. Linnas asub Tsimljanski hüdroelektrijaam ja Volgodonski tuumaelektrijaam. Elumajade plahvatused 1999 Q126684906
Thelma Sutcliffe

Thelma Sutcliffe (1. oktoobril 1906 Omahas – 17. jaanuar 2022) oli Ameerika Ühendriikide ülipikaealine, kellest Hester Fordi (15. VIII 1905 – 17. IV 2021) surma järel sai vanim ameeriklane. Oldest living American is now a Nebraskan — RIVER COUNTRY — NEWS CHANNEL NEBRASKA "Nebraska's Thelma Sutcliffe, oldest living person in US, dead at 115". Thelma Sutcliffe'i fotod saidil grg.org (inglise keeles) Thelma Sutcliffe veebisaidil gerontology.wikia.org (inglise keeles) Michael Kelly (3.10.2018). "Thelma Sutcliffe, Nebraska's oldest citizen, celebrates her 112th birthday" (inglise). AP News. Originaali arhiivikoopia seisuga 28.4.2021. Nebraska's oldest person set to celebrate 114th birthday (inglise keeles) Nebraska woman celebrates 114th birthday (inglise keeles)
50 Greatest Players in NBA History

Siin artiklis on toodud 1996. aastal koostatud loend "50 Greatest Players in NBA History" ("NBA ajaloo 50 parimat mängijat") Põhja-Ameerika korvpalli profiliiga NBA 50 parimast mängijast läbi aegade. Loendi koostasid NBA endised mängijad, peatreenerid, mänedžerid ja spordireporterid. Loend koostati NBA asutamise 50. aastapäeva tähistamiseks. Mängija nime all on toodud tema aastad NBA-s ja võidetud NBA meistritiitlite arv. Kareem Abdul-Jabbar 1969–1989 6 Nate Archibald 1970–1984 1 Paul Arizin 1950–1962 1 Charles Barkley 1984–2000 Rick Barry 1965–1980 1 Elgin Baylor 1958–1971 Dave Bing 1966–1978 Larry Bird 1979–1992 3 Wilt Chamberlain 1959–1973 2 Bob Cousy 1950–1970 6 Dave Cowens 1970–1983 2 Billy Cunningham 1965–1976 2 Dave DeBusschere 1962–1974 2 Clyde Drexler 1983–1998 1 Julius Erving 1976–1987 1 Patrick Ewing 1985–2002 Walt Frazier 1967–1980 2 George Gervin 1976–1986 Hal Greer 1958–1973 1 John Havlicek 1962–1978 8 Elvin Hayes 1968–1984 1 Magic Johnson 1979–1991, 1996 5 Sam Jones 1957–1969 10 Michael Jordan 1984–2003 6 Jerry Lucas 1963–1974 1 Karl Malone 1985–2004 Moses Malone 1976–1995 1 Pete Maravich 1970–1980 Kevin McHale 1980–1993 3 George Mikan 1948–1956 5 Earl Monroe 1967–1980 1 Hakeem Olajuwon 1984–2002 2 Shaquille O'Neal 1992–2011 4 Robert Parish 1976–1997 4 Bob Pettit 1954–1965 1 Scottie Pippen 1987–2004 6 Willis Reed 1964–1974 2 Oscar Robertson 1960–1974 1 David Robinson 1989–2003 2 Bill Russell 1956–1969 11 Dolph Schayes 1949–1964 1 Bill Sharman 1950–1961 4 John Stockton 1984–2003 Isiah Thomas 1981–1994 2 Nate Thurmond 1963–1977 Wes Unseld 1968–1981 1 Bill Walton 1974–1987 2 Jerry West 1960–1974 1 Lenny Wilkens 1960–1975 1 James Worthy 1982–1994 3 Loend NBA kodulehel
Nový Bor

Nový Bor (kuni 1948. aastani Hajda, saksa keeles Haida) on linn Tšehhis Libereci maakonnas Česká Lípa ringkonnas. Nový Bor asub Saksamaa piirist ligi 12 km kaugusel, Česká Lípast vähem kui 9 km põhjas ja Liberecist ligikaudu 35 km läänes. Nový Bor paikneb merepinnast 365 meetri kõrgusel. Asula rajati 1692. aastal, linnaõigused sai 1757. aastal. Nový Bori vanalinn on alates 1992. aasta septembrist ajalooline linnakaitseala. Malý lexikon obcí České republiky – 2017, vaadatud 28.08.2018. Q125984191, vaadatud 19.05.2024. Nový Bor Místopisný seznam obcí České republiky Historie města Nový Bor Město Nový Bor Nový Bor : právní ochrana Národní památkový ústav
Friedrich Niggol

Friedrich Niggol (5. jaanuar 1900 Tartu – 27. mai 1942 Tallinn) oli Eesti kohtunik. Niggol sündis 5. jaanuaril Tartus käsitöölise pojana. Ta õppis Tallinna Aleksandri Gümnaasiumis ja Tallinna Poeglaste Gümnaasiumis, lõpetades viimase 1919. aastal. Ta võttis osa Vabadussõjast. Aastatel 1920–1923 (lõpetas) õppis ta Tartu Ülikooli õigusteaduskonnas. Ta oli EYS Veljesto vilistlane. Kohe pärast ülikooli lõpetamist asus Niggol 1923. aasta kevadel riigiteenistusse, töötades 1924. aastani Tallinna-Haapsalu Rahukogu juures kohtuameti nooremkandidaadina. Pärast 1924. aastal sooritatud eksamit määrati Niggol Tallinna tähtsamate asjade kolmanda jaoskonna kohtu-uurija kohusetäitjaks: algul oli ta vanem kohtuametikandidaat, kuid 1926. aasta jaanuaris sai täiskohaga sellele ametikohale. 1930. aasta jaanuaris nimetati ta Viljandi-Pärnu Rahukogu alaliseks liikmeks, kuni 1932. aastal paigutati Niggol ümber Rakvere-Paide Rahukogu abiesimeheks. 1934. aastal sai temast Tartu-Võru Rahukogu abiesimees. 1938. aastal määrati Niggol presidendi käskkirjaga Kohtukoja tsiviilosakonna liikmeks. Vaatamata sellele, et ta kohtunikuna osales sageli ka kommunistide süüdimõistmisel, olid ta vaated vasakpoolsed ning ta uskus, et Nõukogude Liit on maailma parim ja arenenuim riik. Pärast Boris Sepa tagandamist kohtuministri kohalt 1940. aasta 5. juulil sai temast Johannes Varese valitsuse kohtuminister. Enne seda oli ta kohtuministri asetäitja. Niggol oli ka 1940. aastal korraldatud valimiste peakomitee esimees, mistõttu oli ta hõivatud valimiste ettevalmistustöödega ega jõudnud kohtuministrina midagi olulist korda saata. Sakslaste sissetungi ajal jäi Niggol Eestisse, arreteeriti ning suri Tallinna Keskvanglas tiisikusse. Album Academicum Universitatis Tartuensis 1918–1944. II, lk. 86 "Kohtuminister Friedrich Niggol". Postimees. 07.07.1940. "Suured ümberkorraldused riigiaparaadis". Maa Hääl. 08.07.1940. "VABASTAMISI JA NIMETAMISI. Friedrich Niggol kohtuministriks". Järva Teataja. 08.07.1940.
Talsi piirkond

Talsi piirkond on 1. järgu haldusüksus (piirkond) Lätis. Piirkond moodustati 2021. aastal, kui endised Talsi, Dundaga, Mērsragsi ja Roja piirkonnad ühiseks omavalitsuseks ühendati. Tekkinud uus omavalitsus vastab pindalalt endisele Talsi rajoonile. Piirkonna põhjaosas asub viimaste liivlaste asuala Liivi rand. Sabile Stende Talsi Valdemārpils Abava vald (Abavas pagasts) Ārlava vald (Ārlavas pagasts) Balgale vald (Balgales pagasts) Dundaga vald (Dundagas pagasts) Ģibuļi vald (Ģibuļu pagasts) Īve vald (Īves pagasts) Kolka vald (Kolkas pagasts) Ķūļciemsi vald (Ķūļciema pagasts) Laidze vald (Laidzes pagasts) Lauciene vald (Laucienes pagasts) Lībagi vald (Lībagu pagasts) Lube vald (Lubes pagasts) Mērsragsi vald (Mērsraga pagasts) Roja vald (Rojas pagasts) Strazde vald (Strazdes pagasts) Valdgale vald (Valdgales pagasts) Vandzene vald (Vandzenes pagasts) Virbi vald (Virbu pagasts) Reģionu, novadu, pilsētu un pagastu kopējā un sauszemes platība gada sākumā, vaadatud 31.07.2024. Iedzīvotāju skaits pēc tautības reģionos, pilsētās, novados, pagastos, apkaimēs un blīvi apdzīvotās teritorijās gada sākumā (pēc administratīvi teritoriālās reformas 2021. gadā), vaadatud 19.06.2024. Talsi piirkonna koduleht
Milovice

Milovice (saksa keeles Milowitz) on linn Tšehhis Kesk-Tšehhi maakonnas Nymburki ringkonnas. Milovice asub Nymburkist ligi 12 km lääneloodes ja Praha kesklinnast umbes 37 km idakirdes. Milovice paikneb merepinnast 191 meetri kõrgusel. Milovicet on esmamainitud 1396. aastal. 1904. aastal rajati Milovice lähedale Austria-Ungari armee sõjaväelaager. Aastatel 1914–1918 oli Milovice lähedal sõjavangilaager. Alates 1919. aastast oli sõjaväelaager Tšehhoslovakkia armee käsutuses. 21. augustil 1968 võtsid Nõukogude väed Milovice sõjaväebaasi oma kontrolli alla. Milovicesse paigutati Nõukogude armee keskgrupi vägede staap. Nõukogude armee loovutas sõjaväebaasi Tšehhoslovakkiale 1991. aasta juunis. 22. oktoobril 1991 sai Milovice linnaõigused. Sõjaväepolügoon likvideeriti 1995. aastal. Malý lexikon obcí České republiky – 2017, vaadatud 28.08.2018. Q125984191, vaadatud 19.05.2024. Milovice Místopisný průvodce po České Republice Historie v některých datech milovky.cz
Krupka

Krupka (saksa keeles Graupen) on linn Tšehhis Ústí maakonnas Teplice ringkonnas. Krupka asub Maagimäestiku jalamil. Krupka kesklinn paikneb merepinnast 262 meetri kõrgusel. Linna madalaim koht ulatub alla 200 meetri üle merepinna ja kõrgeim koht 807 meetrit üle merepinna. Krupka vanalinn on alates 1992. aasta septembrist ajalooline linnakaitseala. Krupkat on esmamainitud 1305. aastal. Malý lexikon obcí České republiky – 2017, vaadatud 28.08.2018. Q125984191, vaadatud 19.05.2024. Město Krupka Komáří vížka Krupka - městská památková zóna Národní památkový ústav Historie města Město Krupka
Dvůr Králové nad Labem

Dvůr Králové nad Labem (saksa keeles Königinhof an der Elbe) on linn Tšehhis Hradec Králové maakonnas Trutnovi ringkonnas. Dvůr Králové nad Labem asub Elbe (Labe) jõe ääres, Trutnovist ligi 16 km lõunaedelas ja Hradec Královést umbes 25 km põhjas. Asulat on esmamainitud 1270. aastal. Ei ole teada, millal Dvůr Králové nad Labem sai linnaõigused ja millal läks kuninga omandusse. Dvůr Králové nad Labemi vanalinn on alates 1990. aasta novembrist ajalooline linnakaitseala. Malý lexikon obcí České republiky – 2017, vaadatud 28.08.2018. Q125984191, vaadatud 19.05.2024. History of the town Městské informační centrum Dvůr Králové nad Labem Dvůr Králové : právní ochrana Národní památkový ústav